OpenLLM-France/wikimedia huggingface dataset:
# Tiragal·loïta

La tiragal·loïta és un mineral de la classe dels silicats. Rep el nom per Paolo Onofrio Tiragallo (1905 - 1987), distingit mineralogista aficionat. Conservador i comissari de la col·lecció mineralògica de la Universitat de Gènova.

## Característiques

La tiragal·loïta és un silicat de fórmula química Mn$^{2+}$₄As$^{5+}$Si₃O₁₂(OH). Pertany a una rara classe de compostos amb àtoms d'arsènic que substitueixen els àtoms de silici en anions de silicats, els anomenats arsenosilicats. Va ser aprovada com a espècie vàlida per l'Associació Mineralògica Internacional l'any 1979. Cristal·litza en el sistema monoclínic.
Segons la classificació de Nickel-Strunz, la tiragal·loïta pertany a «09.BJ: Estructures de sorosilicats amb anions Si₃O$_{10}$, Si₄O$_{11}$, etc.; cations en coordinació octaèdrica [6] i major coordinació» juntament amb els següents minerals: orientita, rosenhahnita, trabzonita, thalenita-(Y), fluorthalenita-(Y), medaïta, ruizita, ardennita-(As), ardennita-(V), kilchoanita, kornerupina, prismatina, zunyita, hubeïta i cassagnaïta.

## Formació i jaciments

Va ser descoberta a la mina Molinello, situada a la localitat de Ne, a la província de Gènova (Ligúria, Itàlia). També ha estat descrita en altres indrets d'Itàlia, no tan sols a Ligúria, sinó també a la Vall d'Aosta, al Piemont i la Llombardia. Fora d'Itàlia també ha estat trobada a Suïssa, Àustria i el Japó.

## Referències

* ↑ «Tiragalloite» (en anglès). Mindat. [Consulta: 30 desembre 2019].
# Tomb Raider: Underworld

Tomb Raider: Underworld, també conegut com a Tomb Raider 8, és el vuitè joc de la sèrie Tomb Raider i el tercer joc de la sèrie a ser desenvolupat per Crystal Dynamics. Es prosseguirà l'aventura des d'on Tomb Raider Legend va deixar l'acció i té elements referents a Tomb Raider: Legend i Tomb Raider: Aniversary, que són els anteriors jocs de la sèrie fet per Crystal Dynamics.
Fou anunciat per gener del 2008 però Tomb Raider: Underworld fou llançat al darrer trimestre de 2008, endarrerint la dada d'eixida.

## Referències

* ↑ Semel, Paul. «Uncharted Territory». Crispy Gamer, 22-05-2008. Arxivat de l'original el 2008-05-28. [Consulta: 26 maig 2008].
* ↑ «SCI Entertainment - Trading Statement». Reuters, 10-01-2008 [Consulta: 22 gener 2008]. «Còpia arxivada». Arxivat de l'original el 2008-03-07. [Consulta: 19 novembre 2008].

## Enllaços externs

* Tomb Raider: Underworld official site
# Torrent des Moros

El Torrent des Moros és un torrent del terme municipal de Tossa de Mar, a la Selva.
Es forma en un clot a ponent de Miramar, al sud-oest de sa Gavarra i al nord-est del Xalet Vermell, des d'on davalla cap a llevant fent un arc inflexionat cap al nord, passa pel sud de Miramar i travessa els Camps de Can Truges. De seguida després s'uneix a la Riera de Tossa ja a dins de Tossa de Mar.
Davant i al sud-est d'on s'ajunta a la riera de Tossa hi ha el Turó de Can Magí, amb la Torre dels Moros.

## Enllaços externs

* Institut Cartogràfic de Catalunya
# Torrent des Pèlec

El torrent des Pèlec és un torrent que neix de les aigües infiltrades al massís de Randa, a la font denominada Piquetes des Pèlec, al terme municipal de Llucmajor, a Mallorca. També es nodreix de les aigües que li arriben dels torrents de Binificat i de Binilegant. Discorre de nord-est a sud-oest i vessa les seves aigües, canalitzades per la síquia d'en Aleix, a l'avenc de Son Muletó.

## Referències

* ↑ Calviño, C; Clar, J.; Grimalt, M. Llucmajor. Palma: Hora Nova, 2000 (Guia dels pobles de Mallorca).
# Torrent des Saluet

El torrent des Saluet és un curs d'aigua del sector meridional de la serra de Tramuntana, a l'illa de Mallorca. S'origina a prop de la vila d'Andratx, en la unió dels torrents de sa Coma i de s'Estret. La seva conca, de tan sols 34 quilòmetres quadrats, recull les aigües de la part central del terme d'Andratx. Després de recórrer escassos quilòmetres desemboca al Port d'Andratx, als terrenys de Can Fasser, formant una petita zona humida anomenada el Saluet o el Prat del Port d'Andratx. Degut als seus atractius naturals, per la presència de flora i fauna típica de zones humides, el Saluet fou declarat Àrea Natural d'Especial Interès (ANEI) i posteriorment ha estat inclòs a l'àrea protegida de la Serra de Tramuntana. Tot i la seva protecció, els aiguamolls pateixen un sever impacte antròpic degut a la modificació de la xarxa hídrica i els abocaments d'aigües fecals no tractats al llarg del torrent des Saluet així com la pressió urbanística present a la seva conca.
A la desembocadura hi abunden el canyís, la salicòrnia, el jonc i els tamarius. També hi trobem diverses espècies d'aucells migrants, hivernants o bé residents com la polla d'aigua i l'ànec coll-verd.

## Referències

* ↑ Roselló i Verger, Vicenç «La xarxa hídrica del mapa de Mallorca d'En Despuig (1785)». Cuadernos de geografía, 90, 2011, pàg. 115-124.
* ↑ Argente Sánchez, José Francisco. Toponimia Prerromana de Mallorca y Menorca. Caligrama, 2018. ISBN 9788417533731.
* 1 2 «Prat del Port d'Andratx». WWF. [Consulta: 25 agost 2019].
* ↑ «Àrees de reconversió territorial». Consell de Mallorca. Arxivat de l'original el 25 d’agost 2019. [Consulta: 25 agost 2019].
* ↑ GOB-Andratx «Es Saluet: història d'un torrent transformat en claveguera». L'Ecologista: Revista del Grup Balear d'Ornitologia i Defensa de la Naturalesa. GOB. Grup Balear d'Ornitologia i Defensa de la Naturalesa [Palma], 54, Tardor 2011, pàg. 6-7. ISSN: 2171-9284 [Consulta: 25 agost 2019].
# Torrentbò (el Port de la Selva)

Torrentbò és un turó i paratge del terme municipal del Port de la Selva, a l'Alt Empordà, en l'àmbit del Parc Natural de Cap de Creus. És en el sector sud-est del terme, proper a Cadaqués, a prop i al nord-oest del Coll de Perafita.
# Torrente 2: Misión en Marbella

Torrente 2: misión en Marbella (lit. ‘Torrente 2: Missió a Marbella’) és la segona pel·lícula com a director de Santiago Segura, sent a més la segona part de Torrente, el brazo tonto de la ley (Torrente: El braç ximple de la llei). Va ser estrena l'any 2001. Va ser la pel·lícula més taquillera de la història del cinema espanyol, fins a ser superada per The Others, també va ser la pel·lícula amb major nombre de còpies de vídeo venudes, amb un gran acolliment popular però no de la crítica.

## Argument

Després de donar-se un tomb per la Costa del Sol, Torrente decideix instal·lar-se a Marbella (on, no sabem ben bé per què, se sent com a casa). Allà es dedica al que li pot agradar: defensar el ciutadà, vetllar pel compliment de la justícia i enganyar el major nombre d'innocents possible.
Entra en joc un poderós traficant d'armes embogit, Spinelli, que amenaça de destruir la ciutat si no li donen 2.000 milions de pessetes. Només un home pot salvar la ciutat, però en aquests moments estava rodant una altra pel·lícula. Així que tota la responsabilitat recau sobre el nostre heroi.

## Repartiment

| Intèrpret | Paper |
| Santiago Segura | José Luis Torrente |
| Gabino Diego | Cuco |
| Tony Leblanc | Mauricio Torrente |
| José Luis Moreno | Spinelli |
| Inés Sastre | Bella cantant |
| Arturo Valls | Fabiano |
| Juanito Navarro | Alcalde de Marbella |
| Eloi Yebra | Gayolo |
| Rosanna Walls | Robertson |
| Carolina Bona | Lolita |
| Paloma Cela | Propietària del pis |
| José Luis López Vázquez | Guijarro |
| Sr. Barragán | ell mateix |
# Tommaso De Pra

Tommaso de Pra (Mortara, 16 de desembre de 1938) és un ciclista italià, ja retirat, que fou professional entre 1963 i 1971. En el seu palmarès destaquen una victòria d'etapa al Tour de França de 1966, que li serví per vestir el mallot groc de líder durant una etapa, i una etapa a la Volta a Espanya de 1968.

## Palmarès

* 1965
** 1r a la Copa Agostoni
* 1966
** Vencedor d'una etapa al Tour de França
* 1967
** 1r al Trofeu Colzani
** Vencedor d'una etapa a la Volta a Suïssa
** Vencedor d'una etapa a la Tirrena-Adriàtica
* 1968
** 1r al Circuit de Felino
** 1r al Circuit dels Assos
** Vencedor d'una etapa a la Volta a Espanya

### Resultats al Giro d'Itàlia

* 1965. 55è de la classificació general
* 1967. 68è de la classificació general
* 1968. 53è de la classificació general
* 1969. 72è de la classificació general

### Resultats al Tour de França

* 1966. Abandona (16a etapa). Vencedor d'una etapa
* 1971. Abandona (10a etapa)

### Resultats a la Volta a Espanya

* 1968. Abandona. Vencedor d'una etapa

## Referències

* ↑ «DE PRA Tommaso». [Consulta: 14 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Tommaso DE PRA'» (en italià). [Consulta: 14 novembre 2022].
* ↑ «Palmarès de Tommaso De Pra (Ita)». [Consulta: 14 novembre 2022].

## Enllaços externs

* Fitxa de Tommaso de Pra a www.sitiodeciclismo.net
# Thrichomys inermis

Thrichomys inermis és una espècie de mamífer rosegador de la família de les rates espinoses. És endèmic de l'estat de Bahia (Brasil). Els seus hàbitats naturals són els boscos de galeria, la vegetació oberta, el cerrado i els afloraments rocosos. Es creu que no hi ha cap amenaça significativa per a la supervivència d'aquesta espècie, tot i que se la caça com a aliment i podria estar afectada pels incendis.

## Referències

* ↑ Bonvicino, C.; Geise, L. Thrichomys inermis. UICN 2008. Llista Vermella d'espècies amenaçades de la UICN, edició 2008, consultada el 11 gener 2016.
# Toturbíkala

Toturbíkala (en rus: Тотурбийкала) és un poble de la república del Daguestan, a Rússia. Segons el cens del 2010 tenia 2.843 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Oso (Washington)

Oso és una concentració de població designada pel cens dels Estats Units a l'estat de Washington. Segons el cens del 2000 tenia 246 habitants.

## Demografia

Segons el cens del 2000, Oso tenia 246 habitants, 96 habitatges, i 69 famílies. La densitat de població era de 26,2 habitants per km².
Dels 96 habitatges en un 37,5% hi vivien nens de menys de 18 anys, en un 60,4% hi vivien parelles casades, en un 8,3% dones solteres, i en un 28,1% no eren unitats familiars. En el 22,9% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,01.
Per edats la població es repartia de la següent manera: un 28,5% tenia menys de 18 anys, un 5,7% entre 18 i 24, un 27,2% entre 25 i 44, un 24,4% de 45 a 60 i un 14,2% 65 anys o més.
L'edat mediana era de 37 anys. Per cada 100 dones de 18 o més anys hi havia 95,6 homes.
La renda mediana per habitatge era de 75.315 $ i la renda mediana per família de 78.786 $. Els homes tenien una renda mediana de 39.489 $ mentre que les dones 21.250 $. La renda per capita de la població era de 23.700 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oso». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Oso». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Nizovka (Nóvgorod)

* Per a altres significats, vegeu «Nizovka».
Nizovka (en rus: Низовка) és un poble de l'óblast de Nóvgorod, a Rússia, segons el cens del 2010 tenia 3 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Cap Dera Baquo Occidental

El Cap Dera Baquo Occidental és un cim de 3.097 m d'altitud, amb una prominència de 15 m, que es troba a ponent del pic Seil Dera Baquo, al massís de Perdiguero, entre la província d'Osca (Aragó) i el departament de l'Alta Garona (França).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1 [Consulta: 20 setembre 2017]. Arxivat 2019-05-01 a Wayback Machine.
# Serpa

Serpa és un municipi portuguès, situat al districte de Beja, a la regió d'Alentejo i a la subregió del Baixo Alentejo. L'any 2004 tenia 16.072 habitants. Limita al nord amb Vidigueira, al nord-est amb Moura, a l'est amb Rosal de la Frontera, al sud amb Mértola i a l'oest amb Beja.

## Fills il·lustres

* Estêvão de Brito (1570-1641) compositor musical.

## Població

Població del concelho de Serpa (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 7.512 | 9.662 | 17.357 | 29.445 | 32.476 | 20.784 | 17.915 | 16.723 | 16.072 |
# João Teixeira Pinto

João Teixeira da Rocha Pinto GOTE (Moçamedes, 22 de març de 1876 - † Ngomano, 25 de novembre de 1917) va ser un oficial portuguès que va servir a les colònies portugueses d'Àfrica. Tenia el malnom de Capitão Diabo (del portuguès, Capità Diable).

## Família

Era fill de João Teixeira Pinto i de Maria Amélia. El seu pare, conegut també com a Kurika (del Kwanyama, el lleó) pel seu coratge, va comprar uns terrenys a l'Àfrica Occidental Portuguesa (actualment Angola).

## Vida

Pinto va servir com a oficial en diverses colònies portugueses africanes:
* Àfrica Occidental Portuguesa (actualment Angola) entre 1902 i 1911.
* Guinea Portuguesa (actualment Guinea Bissau), entre 1912 i 1916, on es va veure involucrat en un paper decisiu en la pacificació de la regió d'Oio.
* Africa Oriental Portuguesa, el 1917, al comandament de la guarnició de Ngomano, destinada a la defensa davant la força colonial alemanya d'Àfrica Oriental Alemanya.
El 25 de novembre de 1917, Paul Emil von Lettow-Vorbeck va atacar Ngomano amb els seus soldats. Pinto va morir en combat durant la batalla, així com els altres comandants de la guarnició. Els portuguesos van patir una dura derrota.

## Escut d'armes de Vila Pinto Teixeira

Pinto era un cavaller de l'Ordem Militar da Torre e Espada do Valor, Lealdade e Mérito (GOTE) (del portuguès, Orde militar de la Torre i l'Espasa del Valor. Lleitaltat i Mérit).
En honor seu, un poble de la Guinea Portuguesa es va anomenar Vila Teixeira Pinto (actualment Canchungo).

## Referències

* ↑ Grande Enciclopédia Portuguesa e Brasileira, Vol.31., S.69 a 719
* 1 2 Graça, 2007.
* ↑ Mapa de Canchungo, 1961

## Bibliografia

* Graça, Luís; Camaradas, da Guine. Guiné 63/74 - P1615: Historiografia da presença portuguesa (5): O Capitão Diabo, herói do Oio, João Teixeira Pinto (1876-1917) (A. Teixeira-Pinto) (en portuguès), 2007.
* Teixeira Pinto, João. A ocupação da Guiné (en portuguès). Biblioteca Colonial Portuguesa, Agência Geral das Colónias, 1936.
# Teatre Experimental Català

Teatre Experimental Català de Barcelona (amb les sigles TEC) fou una companyia de teatre catalana de l'anomenat teatre independent amb un cert pes dins el panorama teatral de la dècada dels anys 60 i 70 del segle passat. La companyia, que actuava només en català i escollia obres de gran actualitat, va exercir també una tasca de divulgació sobre teatre a través de cursos i conferències. Entre 1963 i 1969 serà secció del Cercle Artístic de Sant Lluc, on havia substituït anteriors seccions teatrals com l'Agrupació Dramàtica de Barcelona i el Teatre Viu.

## Muntatges

* 1962, 10 desembre "Aquí en el bosc" de Joan Brossa
* 1963, 27 maig. Les arrels d'Arnold Wesker. Estrenada al teatre Guimerà de Barcelona.
* 1966, 22 gener. Acompanyo qualsevol cos de Manuel de Pedrolo
* 1966, 9 maig. Els justos d'Albert Camus
* 1966, 4 juliol. Tot esperant godot de Samuel Beckett
* 1966, 2 octubre. Història d'una guerra de Baltasar Porcel
* 1967, 27 febrer. Edip 67 de John Richardson. Adaptació catalana de Joaquim Senties. Estrenada al Teatre Romea, de Barcelona.
* 1967. Homes i no de Manuel de Pedrolo
* 1967. Vetllada amb en Salvat-Papasseit
* 1968. El ping-pong d'Arthur Adamov
* 1968. La pista de Ramon Folch i Camarasa
* 1968. En Joan de l'ós d'Apel·les Mestres
* 1969, 10 març. Ànimes de càntir de Xavier Romeu
* 1970, 1 octubre. Desbarats de Llorenç Villalonga

## Teatre de cambra al Cercle Artístic de Sant Lluc

* 1965, 13 novembre: "El retaule" d'Ingmar Bergman, "El senyor Dudley" de Philip Johnson
* 1966, 22 gener: "Acompanyo qualsevol cos" de Manuel de Pedrolo, "Bones notícies de Síster" de Manuel de Pedrolo, "El general" de Baltasar Porcel, "La darrera cinta" de Samuel Beckett, "La maleta" de Rafael Tasis

## Activitats de divulgació

* Trobades brechtianes: “Introducción a Brecht” per Helmut Wienchs; “La música en la obra de Brecht” per Antoni Ros i Marbà; “Montaje escénico de L'obra de tres rals” per Frederic Roda; “Comentaris a les seves obres Santa Juana de los mataderos i La Bonanza de Sezuan” per Vicenç Olivares i Francesc Balagué; “Comentaris de les seves obres Galileo Galilei i Mare Coratge” per Francesc Balagué i Gil.
* Sessions de lectura comentada d'autors contemporanis: Alfredo Badia llegeix "Penúltim silenci"; Rafael Tasis llegeix "Els profetes pessimistes" (17 i 22 de març de 1963)
* Cicles dedicats a autors cabdals del teatre: Luigi Pirandello, Josep Robrenyo, Salvat Papasseit

## Components

* Alexandre Aixelà
* Francesc Albroch
* M. Eulàlia Arqué
* Andrea Basseda
* Francesc Balagué
* Nadala Batiste
* Joan Canadell
* Àngel Company
* Núria Feliu
* Ricart Font
* Joan Gil
* Carles Gimeno
* Miquel Gimeno
* Mercè Guiamet
* Alfred Lucchetti
* Antoni Millà
* Josep M. Minovas
* Ovidi Montllor
* Maria Dolors Muntané
* Jordi Olivares
* Lluís Olivares
* Vicenç Olivares
* Pere Olivé
* Manuel Planas
* Josefa Ponsatí
* Pere Revoltós
* Joaquim Riba
* Modest Sala
* Ernest Serrahima
* Jaume Sisterna
* Jordi Torras

## Referències

* ↑ BALAGUER, Francesc «El Teatre Experimental Català». Serra d'Or, 01-12-1963.
# Carrer d'Avall

«Carrer d'Avall» té aquests significats:
* Carrer d'Avall (Anglès), carrer d'Anglès (Selva)
* Carrer d'Avall (Arenys de Mar), carrer d'Arenys de Mar (Maresme)
* Carrer d'Avall (el Tec), carrer i barri o veïnat del Tec (Vallespir).
# Operació Jacint

L'Operació Jacint o Acció Jacint (en polonès: Akcja Hiacynt) va ser una operació massiva dels serveis secrets de la policia comunista de la República Popular de Polònia, duta a terme en els anys 1985-87. El seu objectiu era crear una base de dades nacional de tots els homosexuals polonesos i de les persones que estaven en contacte amb ells, i va donar lloc al registre d'unes 11.000 persones.

## Referències

* ↑ Who is afraid of sexual minorities?, Iwona Zielinska (anglès)
* ↑ «NEWW Polska», 12-10-2007. Arxivat de l'original el 2007-10-12. [Consulta: 3 octubre 2021].
# Casa Valls i Brufau

La Casa Valls i Brufau és un edifici del municipi d'Igualada (Anoia). Aquesta és la primera edificació d'Igualada amb una estructura global modernista. És una obra protegida com a bé cultural d'interès local.

## Descripció

L'edifici presenta una composició simètrica donada per dos eixos d'obertures paral·leles. En la planta baixa s'utilitza carreu, aquí trobem uns arcs escarsers amb grans salmers que es contraposen amb les llindes del primer pis i amb els merlets esglaonats que coronen l'edifici. Les obertures del primer i segon pis són de llinda i en la seva part superior presenten un trencaaigües esglaonat, que amb unes motllures amples semblen empresonar en el seu interior uns relleus florals de tipus gòtic que envolten unes ceràmiques de reflexos metàl·lics. En el centre de la façana hi trobem les inicials del propietari. Així doncs, en la composició alternen les formes sinuoses de la planta i tercer pis, amb les rectilínies del primer i segon pis i dels merlets del final. El promotor de l'obra fou Francesc Valls Brufau, teixidor.

## Referències

* 1 2 3 «Casa Valls i Brufau». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 octubre 2014].
# Pa de motlle

El pa de motlle, pa de motle o pa anglès és un tipus de pa que ha estat cuit dins d'un motlle. Acostuma a conservar-se molt més temps tendre en comparació a la resta dels pans. Es caracteritza per tenir una textura molt tova i el seu contingut en greixos és més gran que el del pa comú, ja que a diferència d'aquest acostuma a portar mantega o d'altres greixos. Aquest tipus de pa té unes 270 Kcal per 100 g del producte. Habitualment s'utilitza per a fer entrepans o torrades.

## Composició nutricional

| Aportació per ració (100g) | Grams (g) |
| Proteïna | 7,77 |
| Hidrats de carboni | 49,90 |
| Fibra | 3,60 |
| Greixos | 3,80 |
| Aigua | 34,90 |
| Altres | 0,03 |

## Història

Aquest pa té origen en els processos d'industrialització als Estats Units de principis del segle xx. La popularització d'aquesta varietat va ser degut als canvis de la població en el qual hi havia molt poc temps per a esmorzar, i facilitava la vida a les dones de casa.

## Actualitat

Es pot comprar a pràcticament tots els supermercats en format industrial, també hi ha fleques que n'elaboren a mà.
N'existeixen múltiples varietats: pa blanc, integral, sense crosta, amb cereals, etc.
Popularment es coneix sovint per nom d'alguna marca industrial, típicament pionera o dominant en el mercat d'aquest producte, com per exemple "pa Bimbo", o "Pride toast" al Regne Unit.

## Referències

* ↑ «Calorías en Pan de molde, Tabla e Información Nutricional para Panes - Cereales | Dietas |». www.dietas.net. [Consulta: 3 octubre 2016].
* ↑ «Historia Pan de Molde | El Club del Pan». www.elclubdelpan.com. Arxivat de l'original el 2016-06-23. [Consulta: 3 octubre 2016].
# Pa de Sant Jordi

El pa de Sant Jordi és un pa de festes molt típic a Barcelona que té forma de pa de pagès i la particularitat d'estar enriquit, a bandes alternades, amb formatge (que sol ser formatge de Maó) i amb sobrassada, de manera que en tallar les llesques, aquestes queden amb el dibuix de les quatres barres catalanes. Alguns dies tradicionals en què es menja i se sol trobar a totes les fleques són el dia de Sant Jordi, la Diada de Catalunya i la Festa Major de Barcelona. Va ser inventat pel forner barceloní Eduard Crespo i difós pel Gremi de Flequers de Barcelona a la dècada de 1980. A la mateixa època es va voler també instaurar el pastís de Sant Jordi, un pa de pessic tallat diverses vegades i farcit amb crema de mantega, de manera que semblessin pàgines d'un llibre, que va tenir un èxit menor.

## Vegeu també

* Pa Dalí, un altre pa català

## Referències

* 1 2 «Pa de Sant Jordi». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).

## Enllaços externs

* Foto, a la gastroteca de Catalunya Arxivat 2009-09-15 a Wayback Machine.
Gastronomia dels territoris catalanoparlants :
Companatges i condiments :